b"\n_START_ARTICLE_\nCasa Dom\xc3\xa8nech (Vic)\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa de dos pisos, els baixos de la qual s\xc3\xb3n destinats a establiments comercials. Est\xc3\xa0 situada en el xamfr\xc3\xa0 pla\xc3\xa7a del Canonge Collel - pla\xc3\xa7a del Parad\xc3\xads i consta de planta baixa la qual \xc3\xa9s porticada formant arcs convexos en els quals instal\xc2\xb7lats modernes vitrines, que s\xc3\xb3n de totxo vermell i n'hi ha tres en un costat i quatre a l'altre i presenten diverses mides. Consta de planta baixa, tres pisos i golfes. Al primer i al segon pis s'hi obren arcs de mig punt als balcons, arcs que s\xc3\xb3n allindats i presenten decoracions de mosaics amb formes d'animals (dos dracs encarats). El mur de les golfes \xc3\xa9s de totxo vist i a la part de la pla\xc3\xa7a de les Garces s'hi obren galeries sostingudes per columnetes d'ampli basament. En aquesta mateixa fa\xc3\xa7ana hi ha un mosaic amb el bust de Sant Miquel dels Sants.\n_START_SECTION_\nHist\xc3\xb2ria\n_START_PARAGRAPH_\nAquesta casa presenta una concepci\xc3\xb3 est\xc3\xa8tica modernista amb alguns elements d'influ\xc3\xa8ncia oriental com s\xc3\xb3n les arcades de la planta baixa. L'edificaci\xc3\xb3 presenta una \xc3\xa0mplia varietat de materials de constructius com caracteritzava les construccions de l'\xc3\xa8poca. Fou edificat a principis del segle XX. La fa\xc3\xa7ana duu la data de 1914 per l'arquitecte Llu\xc3\xads G. Illa i Casny, autor de diverses edificacions, per\xc3\xb2 del qual no hem sabut trobar cap not\xc3\xadcia biogr\xc3\xa0fica._NEWLINE_Actualment els baixos de la casa s'han destinat a una sabateria, fet que ha produ\xc3\xaft un canvi de nom i la gent coneix la casa per Can Serrallonga."